Протокол № 11/14.03.2021 г.

гр. Кърджали

 Днес, 14.03.2021 г. от 17:15 ч., в сградата на Общински център за култура и младежки дейности, гр. Кърджали, ул. „Мара Михайлова“ № 8, ет. 2, се проведе заседание на Районна избирателна комисия в девети район – Кърджали (РИК 09), назначена с Решение на Централната избирателна комисия № 2012-НС/10.02.2021 г.

 В обявения начален час на заседанието присъстват, както следва:

|  |  |
| --- | --- |
| ПРЕДСЕДАТЕЛ: | ПЕТЪР ИВАНОВ ЗАХАРИЕВ |
| ЗАМЕСТНИК ПРЕДСЕДАТЕЛ: | ВЕЛИЧКА ДИМИТРОВА ГЕОРГИЕВА |
| ЗАМЕСТНИК ПРЕДСЕДАТЕЛ: | АНДРЕЙ ДИМИТРОВ АТАНАСОВ |
| СЕКРЕТАР: | БЕРКАНТ МЕТИН БАРЗАТ |
| ЧЛЕНОВЕ: | ДИМИТЪР КИРОВ ДИМИТРОВ |
|  | ЕЛИЦА МОМЧИЛОВА ЮРКЕНОВА |
|  | ЕМИЛИЯ БЕЛЕВА ВЛАДЕВА |
|  | ИВАН ДОБРЕВ ИЛИЕВ |
|  | МАРИЕЛА ЛЮБОМИРОВА БАШЕВА |
|  | ПАВЕЛ БОГОМИЛОВ ГАТЕВ |
|  | ИВАН ПЛАМЕНОВ РОБОВ |
|  | КЕМАЛ МЮМЮНОВ АЛИЕВ |
|  | ХРИСТИНА КРАЛЕВА ГЕОРГИЕВА |
| ОТСЪСТВАТ | ГАЛИНА НЕШОВА МАРЕВА |
|  | ИВАНКА ПЕТКОВА ИЛИЕВСКА |

Присъстват повече от половината членове на РИК 09 Кърджали, поради което на основание чл. 70, ал. 3 от Изборния кодекс, е налице изискуемият кворум за провеждане на заседанието. Председателят откри заседанието и предложи следния

ДНЕВЕН РЕД:

|  |  |  |
| --- | --- | --- |
| **№** | **Точки от дневен ред на заседанието:** | **Докладва** |
| 1. | Одобряване на предпечатния образец на бюлетината за гласуване в изборите за народни представители на 04 април 2021 г. за Девети изборен район – Кърджалийски, както и одобрява тиража на бюлетините. | ПЗ |
| 2.  | Формиране и утвърждаване на единните номера на избирателни секции в учреждения по чл. 8, ал. 6 от ИК в Община Крумовград за произвеждане на изборите за народни представители на 04 април 2021 година. | ПЗ |
| 3. | Разни.  | ПЗ |

 Присъстващите членове на РИК 09 Кърджали единодушно приеха предложения дневен ред.

 По така обявеният от председателя на РИК – Кърджали г-н Захариев дневен ред и след направените разисквания комисията прие следните решения:

**По точка 1:**

РЕШЕНИЕ
№ 76-НС
Кърджали, 14.03.2021

ОТНОСНО: Одобряване на предпечатния образец на бюлетината за гласуване в изборите за народни представители на 04 април 2021 г. за Девети изборен район – Кърджалийски, както и тиража на бюлетините.

В РИК – Кърджали е постъпило писмо от ЦИК с техен изходящ № НС–15–147/12.03.2021 г. и наш Вх. № 133/12.03.2021 г., относно одобряване на графичния файл на предпечатния образец на бюлетината за гласуване в изборите за народни представители в Девети изборен район Кърджалийски и одобряване на тиража на бюлетините за района.

 Със свое Решение № 2134-НС/25.02.2021 г. Централната избирателна комисия е определила реда и контрола при отпечатването на хартиените бюлетини за гласуване в изборите за народни представители на 4 април 2021 г. Съгласно т. 5 незабавно след получаване на графичния файл с предпечат на хартиените бюлетини РИК следва да проведе заседание за одобряване на графичния файл с образец, като се разпечата и върху него се подпишат присъстващите членове и изписват имената си саморъчно. Задължително се отбелязват датата и часът на одобряването на образеца на бюлетината. Одобряването се удостоверява чрез електронния подпис. Съобразно т. 6 едновременно с одобряване на предпечатните образци на бюлетините следва да одобрим и тиража им. Одобреният образец, съдържащ имената и подписите на присъстващите членове на РИК се прилагат към протокола от заседанието.

          Членовете на РИК – Кърджали, след като разгледаха графичния файл с образец на бюлетината за гласуване в изборите за народни представители на 04 април 2021 г. в Девети изборен район – Кърджалийски и се запознаха с броя на посочения тираж за отпечатване на бюлетините, районната избирателна комисия установи, че посоченото в електронната система на адрес http://pe.demax.bg/, e в съответствие с Изборния кодекс и Наредбата за условията и реда за отпечатване и контрол върху ценни книжа.

        Вземайки предвид гореизложеното и на основание чл. 72, ал. 1, т. 1, във вр с чл. 261, ал. 1 и ал. 3 от ИК, Наредбата за условията и реда за отпечатване и контрол върху ценни книжа, обн., ДВ, бр. 101 от 1994 г., посл. изм. и доп., бр. 101 от 2020 г. и Решение № 2134-НС/25.02.2021 г. на ЦИК, Районна избирателна комисия – Кърджали

**Р Е Ш И:**

1. **ОДОБРЯВА** ПРЕДПЕЧАТНИЯ ОБРАЗЕЦ на бюлетината за гласуване в изборите за народни представители на 04 април 2021 г. в Девети изборен район Кърджалийски. От лявата страна на бюлетината, са изписани наименованията на 30 (тридесет) партии и коалиции, регистрирани за участие при произвеждане на избори за народни представители на 4 април 2021 г. на територията на МИР 09 – Кърджали. От ляво на бюлетината се отпечатват 30 (тридесет) квадратчета за поставяне на знак „Х“ или „V“, в които са изписани поредните номера на регистрираните партии и коалиции за участие в изборите на 4 април 2021 г., както и добавено 31 /тридесет и първо/ квадратче с изписан текст след него „Не подкрепям никого“. От дясната страна на бюлетината се отпечатват кръгчета с номера от 101 до 110 за поставяне на знак „Х“ или „V“, отразяващ предпочитанието (преференцията) на избирателя за кандидат от кандидатската листа. Номерът, изписан в кръгчето означава поредния номер, с който е регистриран кандидатът в кандидатската листа на партия или коалиция плюс 100.
2. **ОДОБРЯВА**тиража на бюлетините за отпечатване в размер на**270 000** броя в изборите за народни представители на 04 април 2021 г. в Девети изборен район – Кърджалийски.

Настоящото решение подлежи на обжалване по чл. 73, ал. 1 от Изборния кодекс пред ЦИК в тридневен срок

 Гласували: 13 членове на РИК:

|  |  |  |
| --- | --- | --- |
| ПРЕДСЕДАТЕЛ: | ПЕТЪР ИВАНОВ ЗАХАРИЕВ | за |
| ЗАМЕСТНИК ПРЕДСЕДАТЕЛ: | ВЕЛИЧКА ДИМИТРОВА ГЕОРГИЕВА | за |
| ЗАМЕСТНИК ПРЕДСЕДАТЕЛ: | АНДРЕЙ ДИМИТРОВ АТАНАСОВ | за |
| СЕКРЕТАР: | БЕРКАНТ МЕТИН БАРЗАТ | за |
| ЧЛЕНОВЕ: | ДИМИТЪР КИРОВ ДИМИТРОВ | за |
|  | ЕЛИЦА МОМЧИЛОВА ЮРКЕНОВА | за |
|  | ЕМИЛИЯ БЕЛЕВА ВЛАДЕВА |  |
|  | ИВАН ДОБРЕВ ИЛИЕВ | за |
|  | МАРИЕЛА ЛЮБОМИРОВА БАШЕВА | за |
|  | ИВАН ПЛАМЕНОВ РОБОВ | за |
|  | ПАВЕЛ БОГОМИЛОВ ГАТЕВ | за |
|  | КЕМАЛ МЮМЮНОВ АЛИЕВ  | за |
|  | ХРИСТИНА КРАЛЕВА ГЕОРГИЕВА | за |

РЕШЕНИЕТО Е ПРИЕТО.

**По точка 2:**

РЕШЕНИЕ
№ 77-НС
Кърджали, 14.03.2021

ОТНОСНО: Формиране и утвърждаване на единните номера на избирателни секции в учреждения по чл. 8, ал. 6 от ИК в Община Крумовград за произвеждане на изборите за народни представители на 04 април 2021 година.

С Вх. № 136/12.03.2021 г. и № 139/13.03.2021 г. в РИК Кърджали са постъпили писма от ВрИ директор на Дом за стари хора – Крумовград

 С първото ни уведомява, че в дома за стари хора са настанени 37 /тридесет и седем/ лица с избирателни права. С второто писмо от 13 март е предоставена Заповед № 29 от 12.03.2021 г. на ВрИ директора на Дом за стари хора – Крумовград, с която образува избирателна секция за изборите за народни представители на 4 април 2021 г.

Със свое Решение № 20-НС/26.02.2021 г. Районна избирателна комисия Кърджали определи броя на членовете в секции в лечебни заведение, домове за стари хора и други специализирани институции за предоставяне на социални услуги да бъде 5 члена.

С оглед гореизложеното на основание  чл. 72, ал. 1, т. 6 от  Изборния кодекс, свое Решение № 20-НС/26.02.2021 г., Районна избирателна комисия Кърджали

**Р Е Ш И :**

**ФОРМИРА** и **УТВЪРЖДАВА** единни номера на избирателна секция в учреждение по чл. 8, ал. 6 от ИК в община Крумовград, както следва:

1. Дом за стари хора - Крумовград - № 091500078.

Настоящото решение подлежи на обжалване по чл. 73, ал. 1 от Изборния кодекс пред ЦИК в тридневен срок.

Гласували: 13 членове на РИК:

|  |  |  |
| --- | --- | --- |
| ПРЕДСЕДАТЕЛ: | ПЕТЪР ИВАНОВ ЗАХАРИЕВ | за |
| ЗАМЕСТНИК ПРЕДСЕДАТЕЛ: | ВЕЛИЧКА ДИМИТРОВА ГЕОРГИЕВА | за |
| ЗАМЕСТНИК ПРЕДСЕДАТЕЛ: | АНДРЕЙ ДИМИТРОВ АТАНАСОВ | за |
| СЕКРЕТАР: | БЕРКАНТ МЕТИН БАРЗАТ | за |
| ЧЛЕНОВЕ: | ДИМИТЪР КИРОВ ДИМИТРОВ | за |
|  | ЕЛИЦА МОМЧИЛОВА ЮРКЕНОВА | за |
|  | ЕМИЛИЯ БЕЛЕВА ВЛАДЕВА |  |
|  | ИВАН ДОБРЕВ ИЛИЕВ | за |
|  | МАРИЕЛА ЛЮБОМИРОВА БАШЕВА | за |
|  | ИВАН ПЛАМЕНОВ РОБОВ | за |
|  | ПАВЕЛ БОГОМИЛОВ ГАТЕВ | за |
|  | КЕМАЛ МЮМЮНОВ АЛИЕВ  | за |
|  | ХРИСТИНА КРАЛЕВА ГЕОРГИЕВА | за |

РЕШЕНИЕТО Е ПРИЕТО.

**По точка 3: Разни**

Зам. председателя г-жа Величка Георгиева представи доклад от нея и г-н Иван Илиев относно извършена проверка на избирателните списъци на територията на община Кърджали.

С оглед изчерпване на точките от дневния ред, председателя закри заседанието.

ПРЕДСЕДАТЕЛ:

 ПЕТЪР ЗАХАРИЕВ

СЕКРЕТАР:

 БЕРКАНТ БАРЗАТ